# data[].attributes.body
Program Tautan Kasih yang dijalankan sememangnya telah memberikan pelbagai input-input positif yang boleh dijadikan panduan kepada guru-guru pendidikan Islam. Selain itu, dengan adanya program ini, ia juga memberikan pendedahan yang baik kepada bakal guru tentang keperluan pembelajaran murid-murid berkeperluan khas.

# data[].attributes.body
Semasa menyertai program Tautan Kasih di Kem Bestari Solat bersama pelajar berkeperluan khas, saya mengalami pengalaman yang sangat berharga dan memuaskan. Pertama sekali,program ini memberi peluang kepada pelajar berkeperluan khas untuk melibatkan diri secara aktif dalam amalan keagamaan, yang mungkin tidak selalu mudah bagi mereka dalam suasana harian.

Sepanjang program ini, saya juga banyak belajar tentang kerjasama dan empati. Melihat cara para peserta program yang sabar membantu dan menyokong antara satu sama lain terutama mereka yang mungkin memerlukan bantuan tambahan dalam menyiapkan tugasan agama sememangnya memberi inspirasi. Ia mengingatkan saya tentang kepentingan menyokong satu sama lain sebagai komuniti, walaupun terdapat perbezaan dan cabaran yang mungkin kita hadapi.Oleh itu, saya berharap program seperti ini akan diadakan lagi bagi menambahkan pengalaman yang berharga dan bermakna kepada saya.

# data[].attributes.body
Saya sejujurnya amatlah berbesar hati atas peluang yang sungguh memberikan nostalgia kepada saya kerana membolehkan diri membuka mata mengenai dunia pendidikan inklusif dan pendidikan khas ini. Segala pesan dan tunjuk ajar dari pensyarah tidaklah saya akan lupakan namun kian kukuh dalam diri menjadi pendokong cita cita kepada seorang guru yang kompeten nanti. Segala ilmu seperti ini sangat penting dan membantu saya nanti

# data[].attributes.body
Program tautan kasih telah memberikan satu pengalaman yang baharu kepada saya selaku guru pelatih. Hal ini kerana, berhadapan dengan murid biasa sudah pasti mempunyai cabaran. Namun begitu, jika berhadapan dengan murid berkeperluan khas sememangnya memberi cabaran yang lebih mencabar serta berbeza. Oleh itu, pendedahan yang dilaksanakan melalui program ini amat membantu saya dalam memahami tingkah laku serta pergerakkan murid murid istimewa ini. Hal ini akan membantu saya untuk memahami pembelajaran saya dalam subjek PIMK 3333.

# data[].attributes.body
Sepanjang program tautan kasih berlangsung, saya telah mendapat banyak pengalaman yang menarik dan boleh digunakan pada masa yang akan datang terutamanya ketika mengajar kanak2 yang bekeperluan khas. Program ini juga telah memberikan kesedaran kepada saya untuk berusaha meningkatkan diri dengan lebih baik kerana terdapat banyak kekurangan yang saya dapati semasa program tersebut. Oleh itu, program ini sangat memberikan manfaat kepada saya dan rakan2 untuk diaplikasi ketika di sekolah nanti.

# data[].attributes.body
Melalui penganjuran Program Tautan Kasih dalam Kem Bestari Solat bersama Murid PPKI telah memberi saya banyak pengalaman berharga serta pengetahuan yang berguna untuk saya sebagai bakal guru Pendidikan Islam. Antara pengalaman yang paling berkesan adalah peluang untuk berkomunikasi, mengajar, dan meneliti tingkah laku murid PPKI secara dekat. Sebelum ini, saya hanya dapat melihat golongan ini dari jauh dan merasa takut untuk mendekati mereka. Tetapi, pengalaman ini telah merubah persepsi saya kerana saya menyedari bahawa mereka juga manusia seperti kita, hanya dengan keistimewaan yang berbeza. Selain itu, saya juga dapat mempelajari cara, pendekatan, strategi, dan teknik yang sesuai dalam mengajar golongan ini daripada guru PPKI di sekolah tersebut. . Seperti yang kita ketahui, murid-murid berkeperluan khas mempunyai keperluan pembelajaran yang berbeza dengan murid-murid biasa. Oleh itu, pendekatan, strategi, kaedah dan teknik pengajaran yang berbeza agar mereka dapat memahami isi pembelajaran dengan lebih baik. Tidak hanya itu, penggunaan Bahan Bantu Mengajar (BBM) juga perlu disesuaikan dengan tahap kebolehan dan kecerdasan mereka untuk memastikan sesi pengajaran dan pembelajaran berjalan dengan lancar serta meningkatkan pemahaman mereka terhadap topik yang diajarkan. Oleh itu, jelaslah bahawa program yang dijalankan memberi pengalaman serta pengetahuan yang berharga kepada saya.

# data[].attributes.body
Sepanjang program tautan kasih, saya telah memperolehi banyak ilmu pengetahuan baharu yang boleh digunakan untuk masa akan datang. Antaranya ialah saya dapat menyedari bahawa murid-murid berkeperluan khas juga perlu diberikan layanan yang sama rata sebagaimana murid-murid aliran perdana. Hal ini adalah untuk memastikan mereka kekal bersemangat ketika belajar dalam bilik darjah dan merasa tidak dipinggirkan. Selain itu, saya juga dapat belajar bahawa untuk mengajar murid berkeperluan khas, ianya memerlukan kemahiran khusus yang perlu dipelajari dengan lebih mendalam. Hal ini dikatakan demikian kerana MBK ini mempunyai keistimewaannya yang tersendiri dan cara pengajaran yang bersesuaian dengan mereka.

# data[].attributes.body
Melalui program tautan kasih dalam kem Bestari Solat ini membolehkan saya sebagai siswa guru mendapat pendedahan dalam melaksanakan pendidikan terhadap murid berkeperluan khas yang merupakan hak asasi bagi setiap kanak-kanak. Ini juga merupakan salah satu usaha untuk mewujudkan para siswa guru yang cakna terhadap persekitaran terutama golongan kelainan upaya (OKU) dan murid berkeperluan khas khususnya. Di samping memberi peluang kepada golongan ini mengamalkan ajaran agama Islam dalam beberapa tajuk utama seperti solat, wudhuk dan al-Quran. Program ini juga selaras dengan kehendak Kapasiti Pedagogi Pembelajaran Bermakna (KPPB) masa kini.

# data[].attributes.body
pengalaman yang saya dapati daripada program tersebut amatlah berharga, bukan sahaja kami mendapatkan pengalaman sebenar berhadapan dengan murid mbk bahkan selaku ajk pelaksana, kami turut belajar pelbagai perkara. pengalaman bersama murid mbk sewaktu menjalankan program tersebut amatlah membuka mata kami akan cabaran yang dihadapi dalam mendidik murid mbk. namun, kami juga turut menyaksikan sisi positif murid mbk yang mana kami mengambil kira bahawa mereka mempunyai keistimewaan yang tersendiri

# data[].attributes.body
Melalui program Tautan Kasih ini, saya dan kumpulan saya berjaya menghasilkan bahan bantu mengajar yang bersesuaian dengan keperluan murid berkeperluan khas. Ini dapat dibuktikan apabila bbm tersebut berjaya menarik perhatian murid dan sangat menyeronokkan bagi mereka. Mereka belajar sambil bermain serta mendapat ilmu pengetahuan yang baru. Selain itu, saya juga dapat belajar cara menangani murid berkeperluan khas, contohnya apabila mereka kurang fokus seorang guru perlu menggunakan pelbagai pendekatan, strategi serta teknik yang berkesan untuk meningkatkan fokus mereka. Akhir sekali, saya berasa sungguh seronok dan gembira kerana diberi peluang dan kesempatan untuk mengajar murid berkeperluan khas dan pengalaman yang tidak akan saya lupa.

# data[].attributes.body
Terdapat banyak pengalaman yang menarik boleh diperolehi melalui pelaksanaan program tautan kasih ynag berlangsung seperti penggunaan teknik serta kaedah yang bersesuaian untuk menarik perhatian murid berkeperluan khas. Hal ini kerana, teknik yang harus digunakan oleh guru bukanlah sembarangan bagi menghasilkan pengajaran yang berkualiti. Seterusnya juga, kami dapat belajar melalui pengalaman yang sebenar dan berhadapan dengan murid murid berkeperluan khas diatas bimbingan serta pantauan guru di sekolah tersebut. Guru-guru memberikan tips yang khusus untuk murid murid yang tertentu dari segi cara mengendalikan mereka, kaedah untuk menarik perhatian mereka semula dan sebagainya. Tujuan utama program tersebut adalah penyediaan bahan bantu mengajar yng khusus untuk mbk. Oleh yang demikian, kami saling bertukaran idea dan melihat kawan kawan lain mencipta bahan bantu mengajar yang kreatif agar boleh diaplikasikan di sekolah pada masa akan datang. justeru itu, dikatakan program ini mencapai objektif yang dirancang seiring kemudahan dan kelancaran pada program tersebut.

# data[].attributes.body
Melalui program tautan kasih bersama murid PPKI, saya telah memperoleh banyak pengalaman yang berkaitan dengan bagaimana kita sebagai bakal guru akan menghadapi cabaran apabila menjadi guru pada masa depan. Contohnya, saya telah belajar tentang keperluan untuk menyediakan bahan bantu mengajar yang sesuai untuk murid yang mempunyai keperluan khas. Saya juga memahami betapa pentingnya untuk menarik minat mereka agar mereka dapat menikmati proses pembelajaran. Selain itu, saya telah belajar tentang strategi yang berkesan untuk menguruskan murid-murid yang mempunyai keperluan khas, termasuklah memberikan sokongan yang sesuai dan memahami keperluan mereka dengan lebih baik. Semua pengalaman ini amat berharga dalam mempersiapkan diri saya sebagai seorang pendidik yang lebih efektif dan berdaya maju di masa depan. Oleh yang demikan saya ingin mengucapkan ribuan terima kasih kepada Ustazah Zulali kerana memberi peluang kepada kami untuk merasai pengalaman yang penuh bermakna ini

# data[].attributes.body
Program Tautan Kasih dalam Kem Bestari Solat bersama Murid PPKI telah memberi saya pelbagai pengalaman dan ilmu pengetahuan yang berharga sebagai bakal guru Pendidikan Islam. Salah satu pengalaman tersebut ialah saya dapat merasai berkomunikasi, mengajar dan melihat tingkah laku murid PPKI secara dekat. Hal ini kerana, sebelum ini saya hanya mampu melihat golongan ini daripada jauh dan takut untuk menghampiri mereka. Namun, persepsi ini telah saya buang kerana mereka juga manusia biasa seperti kita tetapi dikurniakan keistimewaan. Tambahan pula, saya dapat mengetahui cara, pendekatan, strategi dan teknik yang sesuai digunakan dalam pembelajaran kepada golongan ini daripada guru PPKI sekolah tersebut. Kaedah pengajaran mestilah sesuai mengikut klasifikasi masalah atau kecacatan murid tersebut. Oleh itu, harapan saya daripada program ini agar memberi pengalaman dan ilmu pengetahun yang mampu digunakan di sekolah kelak bagi melahirkan murid yang seimbang untuk masa depan negara.

# data[].attributes.body
Melalui Program Tautan Kasih Dalam Kem Bestari Solat ini, saya dapat merasai pengalaman yang bermakna di mana saya dapat mengajar murid-murid berkeperluan khas berkaitan subjek Pendidikan Islam. Sebagaimana yang kita ketahui, murid MBK mempunyai perbezaan dengan murid perdana. Oleh itu, kaedah atau teknik yang berbeza perlu digunakan untuk mengajar mereka supaya mereka dapat memahami isi pembelajaran yang hendak disampaikan. Bukan itu sahaja, Bahan Bantu Mengajar (BBM) yang digunakan juga perlulah sesuai dengan tahap kebolehan dan kecerdasan mereka supaya sesi PdP yang berlangsung dapat berjalan dengan lancar sekaligus dapat meningkatkan kefahaman mereka terhadap tajuk yang diajar.

# data[].attributes.body
Banyak pengalaman yang telah saya peroleh melalui program tautan kasih. Antaranya ialah saya dapat mengetahui pelbagai kaedah dan teknik yang bersesuaian untuk digunakan bagi mengajar murid berkeperluan khas selepas membuat pencarian tentang MBK. Daripada pencarian itu, saya dan rakan- rakan yang lain dapat membina bahan bantu mengajar yang sesuai dengan kebolehan dan keupayaan MBK supaya mereka dapat belajar dalam keadaan yang seronok. Selain itu, berdasarkan pengalaman mengajar murid MBK, saya mendapati kebanyakan murid yang datang ke setiap stesen kami pandai membaca dan mengetahui huruf hijaiyah dengan betul dan tepat. Jadi, sebagai seorang guru kita tidak boleh menafikan hak MBK untuk mendapat peluang pendidikan kerana mereka juga berhak untuk belajar seperi murid-murid normal yang lain.

# data[].attributes.body
Melalui program Tautan Kasih yang telah dianjurkan, banyak perkara yang telah saya pelajari. Antaranya ialah saya mempelajari cara untuk mengendalikan pelajar bekeperluan khas dengan betul. Selain itu, saya juga telah mempelajari bahawa setiap pelajar berhak mendapat pendidikan yang samarata tidak kira kekurangan mereka. Saya juga dapat pengalaman berinteraksi secara langsung dengan para pelajar PPKI dan secara tidak langsung telah mengajar saya untuk menjadi seorang individu yang lebih penyabar. Hal ini adalah amat berguna untuk saya praktikkan ketika praktikum dan juga menjadi guru pada masa hadapan.

# data[].attributes.body
Program ini memberikan pengalaman yang sangat berharga kepada saya. Saya dapat merasai pengalaman pengajaran secara langsung terhadap murid berkeperluan khas. Dalam hal ini saya dapat memahami pentingnya sifat sabar sepanjang sesi pengajaran. Selain itu, program ini memberi peluang kepada saya untuk membina bahan bantu mengajar yang efektif untuk digunakan dalam pembelajaran murid berkeperluan khas. Disini juga, bahan bantu mengajar juga dapat dinilai tentang tahap keberkesanannya dalam mencapai objektif pembelajaran murid. Jelasnya ia memberi maklum balas yang baik untuk kumpulan saya menambah baik bbm kami. Akhir sekali, program ini akan menjadi kenangan yang indah untuk saya sepanjang menjadi seorang guru pelatih di ipgk batu lintang.

# data[].attributes.body
Melalui program tersebut, saya dapat pelbagai pengalaman yang sangat bermakna. Antaranya, saya dapat meluangkan masa mengajar mbk. Hal ini kerana sepanjang saya bersekolah dan menjalani PBS lalu, saya tidak pernah berpeluang untuk melihat secara dekat mbk. Jadi saya tidak berapa memahami personaliti mbk seperti yang telah dipelajari semasa kuliah. Jadi sepanjang program tersebut, saya telah merasai sendiri pengalaman berhadapan dengan murid mbk, ada antara mereka yang memberi kerjasama dengan baik dan terdapat juga yang kurang bekerjasama dan memerlukan kesabaran lebih untuk mengajar. Bagaimanapun, pengalaman seperti ini sangat bermakna untuk diri saya supaya saya dapat menjiwai salah satu keperibadian guru iaitu menerima kepelbagaian murid.

# data[].attributes.body
Melalui kursus ini, saya memperoleh banyak pengetahuan baru berkaitan pendidikan inklusif di sekolah. Kursus ini juga membuka mata saya bahawa sebenarnya MBK memerlukan perhatian yang sangat tinggi oleh guru guru serta memastikan MBK mendapat hak yang sama rata untuk belajar dalam persekitaran tanpa halangan. Melalui program Tautan Kasih yang lepas, saya dapat belajar pelbagai kemahiran terutamanya dalam mengendalikan MBK yang banyak cabarannya. Oleh itu, sebagai seorang guru perlu mempunyai sifat sabar yang tinggi dalam melayan karenah MBK yang pelbagai.

# data[].attributes.body
Melalui program tautan kasih, saya telah memperolehi banyak pengalaman dan ilmu baharu yang bermakna dan boleh diaplikasikan ketika mengajar kanak- kanak berkeperluan khas. Antaranya ialah saya dapat mempelajari teknik dan kaedah yang lebih berkesan bagi menarik perhatian murid MBK untuk mengalami proses pembelajaran yang lebih menyeronokkan. Selain itu, program ini juga berjaya membantu murid MBK dalam mendalami konteks ajaran agama Islam menerusi beberapa tajuk penting misalnya solat, wuduk dan topik al-Quran dan diajar menerusi bahan bantu mengajar yang telah dihasilkan oleh para guru. Program ini bukan sahaja membantu dalam meningkatkan kemahiran kognitif pelajar dengan lebih berkesan tetapi dapat juga mengasah kreativiti guru dalam menghasilkan bbm yang mampu berfungsi sepenuhnya dalam proses pengajaran. Akhir kata, terima kasih saya ucapkan buat ustazah dan para ajk yang terlibat kerana berjaya melaksanakan program yang membina ini.

# data[].attributes.body
Antara hasil yang saya perolehi sepanjang saya belajar kursus ini ialah sebagai seorang bakal guru kita mestilah mempunyai ilmu pengetahuan tentang pelajar PPKI kerana pelajar PPKI berbeza dengan pelajar perdana. Kaedah dan pendekatan pembelajaran juga tidak sama dengan pelajar perdana. Banyak ilmu dan pengalaman yang saya dapat setelah belajar kursus ini.